Bláskógabyggð hefur endurnýjað samninga við björgunarsveitirnar tvær sem starfa innan sveitarfélagsins , Björgunarsveitina Ingunni og Björgunarsveit Biskupstungna . Með samningunum eru framlög sveitarfélagsins til starfsemi félaganna aukin . Framlögin felast í rekstrarstyrk fyrir björgunarsveitirnar og ungmennastarf , framlögum fyrir tiltekin verkefni sem sveitirnar sinna , svo sem flugeldasýningar , og styrk til reksturs fasteigna björgunarsveitanna á móti kostnaði þeirra af fasteignagjöldum og heitavatnsnotkun . Þá er kveðið á um að þátttakendur á námskeiðum og æfingabúðum fái frítt í sund þá daga sem viðburðir standa yfir , svo og félagsmenn sem koma úr lengri útköllum . Samningarnir gilda til ársloka 2021 . Með framlögum sínum vill Bláskógabyggð leggja áherslu á mikilvægi björgunarsveitanna sem viðbragðsaðila og það félags - og forvarnastarf sem sveitirnar sinna . Á meðfylgjandi myndum má sjá Helga Kjartansson , oddvita , Ástu Stefánsdóttur , sveitarstjóra , og fulltrúa björgunarsveitanna , þá Kristin Bjarnason og Sigurjón Pétur Guðmundsson frá Björgunarsveit Biskupstungna og Grím Kristinsson frá Björgunarsveitinni Ingunni .